Sellele on iseloomulikud korduvad (vähemalt kaks) häiritud meeleolu ja aktiivsuse episoodid, mille käigus mõnel juhul ilmneb meeleolu kõrgenemine ning energia ja aktiivsuse tõus (mania või hüpomania), teistel juhtudel meeleolu alanemine ning energia ja aktiivsuse alanemine (depressioon). Paranemine on episoodide vaheperioodil tavaliselt täielik ja esinemissagedus eri sugupooltel on ühtlasem kui teiste meeleoluhäirete puhul. Kuna patsiente, kellel ilmnevad ainult korduvad maniakaalsed episoodid, on vähe ja nad sarnanevad (perekonnaanamneesilt, premorbiidselt isiksuselt, alguse ealt ja pikaajaliselt prognoosilt) patsientidega, kellel on ka vähemalt juhuslikke depressiivseid episoode, siis selliseid patsiente saab diagnoosida bipolaarsetena (F31.8).